Tâi-pak 101

Tâi-pak 101 (Hàn-jī: 台北101) sī Tâi-oân Tâi-pak-chhī Sìn-gī-khu ê chi̍t-keng tāi-hā, lâu-koâiⁿ 509.2 kong-chhioh (1,671 eng-chhioh), it-poaⁿ hō-chòe 101 Tōa-lâu (101大樓), kán-chheng 101. 101 tē-bīn-siōng 101 chàn, tē-hā 5 chàn, si̍t-chè sī lóng-chóng ū 106 chàn. 101 tong-chho͘ sī iû Tâi-oân kiàn-tiok-su Lí Chó͘-goân (李祖原) só͘ siat-kè, KTRT thoân-tūi lâi kiàn-chō. 1999 nî tāng-kang, 2004 nî 12 goe̍h 31 ji̍t oân-kang, chèng-sek khai-hòng sú-iōng. Chi̍t-khai-sí, 101 sī hō-chòe Tâi-pak Kok-chè Kim-hiông Tiong-sim (臺北國際金融中心), 2003 nî chiah kái-miâ chòe hiān-sî-ê Tâi-pak 101. Chū 2004 nî 12 goe̍h 31 ji̍t khai-sí, it-ti̍t kàu 2010 nî 1 goe̍h 4 ji̍t ûi-chí, Tâi-pak 101 bat sī sè-kài tē-it tāi-hā; bo̍k-chiân pâi-hâng sè-kài tē-11 kah Tâi-oân tē-it. Siong-koan Tâi-pak Kim-iông Tōa-lâu Kong-si